da en da nl ca da da de es da da da da da da da da da da da da da da da da en da en en en nb en nl en de en en en da en en en nb en en en fi en fi it it en nl en lt en lt en lt da da da de sv da ru en da de da da de da da en da en en da da nb da da en da da da de da da da da da da da da da da da da da nl da en da da es nl da
Forskere fra hele verden er enige: Mål om 100 procent vedvarende energi i verden inden 2050 er realistisk | Aalborg Universitet
9.8.2022 18:00:00 CEST | Aalborg Universitet
Forskere fra Aalborg Universitet er gået sammen med internationale eksperter inden for energiplanlægning i et fælles opråb. Videnskabelige undersøgelser beviser, at en fuldstændig omlægning til vedvarende energisystemer faktisk er realistisk på globalt, regionalt og nationalt plan inden 2050. Teknologien er klar.
Solceller i Danmark. Foto: Lars Horn
Klimakrisen har gjort det nødvendigt at omlægge verdens energiproduktion til en mere bæredygtig udgave. Blandt forskere og meningsdannere har der i de senere år været uenighed om, hvorvidt det inden 2050 er muligt at nå i mål med en total omlægning til bæredygtig energi på verdensplan.
Forskere i energiplanlægning på Aalborg Universitet (AAU) og fra LUT University udfordrer sammen med andre ledende forskere fra 13 internationale universiteter kritikernes påstande i en ny artikel, der netop er publiceret i det videnskabelige tidsskrift IEEE Access.
"Når klimakrisen får verden til at brænde på, giver forskerne håb om en bedre fremtid. De videnskabelige undersøgelser viser, at der allerede findes løsninger, så vi kan opfylde verdens behov for vedvarende energi. Vi kan faktisk nå målet fuldt ud alene baseret på vedvarende energi. For få år siden blev sådanne påstande fra forskere latterliggjorte, men den artikel, vi i fællesskab netop har publiceret, beviser, at denne forskning nu er videnskabelig mainstream”, fortæller professor Poul Alberg Østergaard fra Institut for Planlægning på AAU.
Omfattende forskning bag artiklens budskaber
Mere end 20 forfattere fra 15 organisationer og ni lande har været med til at bidrage til det fælles forskningsprojekt. Deres synspunkter er samlet i den nye artikel, som dermed afspejler udviklingen af ​​forskningsfeltet inden for energiplanlægning. Den nuværende status, fortidens kritik og synet på det fremtidige forskningsbehov inden for energiplanlægning bliver også belyst i artiklen.
Ifølge Poul Alberg Østergaards samarbejdspartner på LUT University i Finland, professor Christian Breyer, cementerer artiklen forskernes påstande om, at løsningerne på verdens behov for vedvarende energisystemer allerede findes.
“Mængden af ​​publicerede undersøgelser vokser med 30 procent og mere hvert år. Et stigende antal forskere konkluderer dermed, at det kan lade sig gøre at omlægge til - og levere vedvarende energi. Forskningen viser også, at det på længere sigt faktisk vil blive billigere og øge produktionen samtidig med, at det opfylder kravet om en bæredygtig løsning”, forklarer professor Christian Breyer fra LUT University.
Forskerne pointerer, at de nye energisystemer i vid udstrækning vil være baseret på sol- og vindenergi, energilagring og sektorkobling. Foruden både direkte og indirekte elektrificering af næsten al energiefterspørgsel og bortskaffelse af kuldioxid. Teknologierne er der således allerede. Det er eksempelvis videnskabeligt bevist, at det er muligt at udnytte synergier på tværs af energieffektivitet, elektrificering, fjernvarme og elektrobrændsler.
”Nu er det op til beslutningstagerne at stoppe alle nye investeringer i fossile brændstoffer og fokusere på at skabe vedvarende, energibaserede, smarte energisystemer. Virksomheder, NGO’er og regeringer skal arbejde sammen og dyrke det offentlige engagement, der er nødvendigt for at implementere det bæredygtige energisystem”, udtaler professor Poul Alberg Østergaard fra AAU.
Poul Alberg Østergaard forklarer også, at det er vigtigt at udvikle lokalt ejerskab, styring og markedsmodeller, så de passer til de forskellige kontekster og kulturelle traditioner rundt om i verden.
Ny forskning afviser tidligere kritik
Den nyeste forskning inden for energiplanlægning viser ifølge Henrik Lund, at de tidligere kritikpunkter - eksempelvis for høje omkostninger, manglende udbytte af investeringer i vedvarende energi, systemernes driftssikkerhed og produktivitet foruden den negative påvirkning på lokalsamfund - ikke længere er problemer uden løsningsmuligheder:
”De videnskabelige undersøgelser forholder sig til alle kritikpunkter. Resultatet er, at ingen af de aspekter bør være en forhindring imod en total omlægning til vedvarende energi”, fortæller professor Poul Alberg Østergaard fra AAU.
FAKTA: Forskere fra hele verden har bidraget til artiklen.
School of Energy Systems, LUT University, 53850 Lappeenranta, Finland
Christian Breyer, Siavash Khalili, Dmitri Bogdanov, Manish Ram, Ayobami Solomon Oyewo, Arman Aghahosseini, Ashish Gulagi, A.A. Solomon, Dominik Keiner og Gabriel Lopez
Department of Planning, Aalborg University, 9000 Aalborg, Denmark
Poul Alberg Østergaard og Henrik Lund
Department of Planning, Aalborg University, 2450 Copenhagen, Denmark
Department of Civil and Environmental Engineering, Stanford University, Stanford, CA 94305, USA
Department of Mechanical and Production Engineering, Aarhus University, 8000 Aarhus, Denmark
Institute for Sustainable Futures, University of Technology Sydney (UTS), Sydney, NSW 2007, Australia
German Aerospace Center (DLR), Institute of Networked Energy Systems, 70563 Stuttgart, Germany
Center for Life Cycle Analysis, Department of Earth and Environmental Engineering, Columbia University, New York, NY 10027, USA
Vasilis Fthenakis og Marco Raugei
School of Engineering, Computing and Mathematics, Oxford Brookes University, Oxford OX3 0BP, U.K.
Recognis Oy, 01530 Vantaa, Finland
School of Electrical & Electronic Engineering, University College Dublin, Dublin 4, D04 V1W8 Ireland
Dipartimento di Chimica, Università di Firenze, Sesto Fiorentino, 50019 Florence, Italy
Department of Mechanical Engineering, Eindhoven University of Technology, 5612 AZ Eindhoven, Te Netherlands
Center for Energy Technologies, Department of Business Development and Technology, Aarhus University, 8000 Aarhus, Denmark
Science Policy Research Unit (SPRU), University of Sussex Business School, Brighton BN1 9SN, U.K.
Department of Earth and Environment, Boston University, Boston, MA 02215, USA
Poul Alberg Østergaard, Aalborg Universet
Brian Vad Mathiesen, Aalborg Universitet
Christian Breyer, LUT University, Finland
tlf: +358 50 443 1929
Jeannette Bylov, presserådgiver, Aalborg Universitet
Solceller i Danmark. Foto: Lars Horn
Vindmøller i Danmark. Foto: Lars Horn
Link til den videnskabelige artikel
Information om Aalborg Universitet
Fredrik Bajers Vej 5, Postboks 159
Følg pressemeddelelser fra Aalborg Universitet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aalborg Universitet
Kronisk tarmsyge rammes oftere af depression eller angst4.10.2022 11:23:00 CEST | Pressemeddelelse
En tredjedel af alle patienter med inflammatorisk tarmsygdom lider af depression eller angst. Konsekvenserne kan være nedsat livskvalitet og forværring af tarmsygdommen, viser ny forskning fra Aalborg Universitet.
Aalborg Universitet åbner nyt iværksætter- og innovationsmiljø3.10.2022 12:37:31 CEST | Pressemeddelelse
I dag åbner AAU INNOVATE. Forskere og studerende fra Aalborg Universitet får sammen med erhvervslivet nye innovative rammer til at arbejde med idéer og opfindelser, der kan bidrage til at løse samfundets udfordringer.
Nyt projekt vil åbne døren til bakteriernes hemmelige verden17.9.2022 16:12:00 CEST | Pressemeddelelse
Verden gemmer på millioner af ukendte bakterier med uudnyttet potentiale. Nu har forskere fra Aalborg Universitet fået 15 mio. kr. til at sætte skub i kortlægningen af dem. Ved at kombinere nye målemetoder med avanceret maskinlæring og datavidenskab er håbet, at forskerne kan udvikle nye metoder, der muliggør kortlægning af alle bakterier i naturen.
Danmark er Europamestre i Cybersikkerhed16.9.2022 20:43:29 CEST | Pressemeddelelse
Det danske cyberlandshold løfter trofæ og tager guldmedaljer med hjem EM i cybersikkerhed i Wien
Danmark går efter guld til Europamesterskaberne i Cybersikkerhed13.9.2022 07:53:00 CEST | Pressemeddelelse
Der bliver kamp til stregen, når det danske cyberlandshold drager til Wien for at kæmpe om titlen som Europas bedste white-hat hackere
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022